               EUROPSKA KOMISIJA
            Bruxelles, 7.12.2016
            COM(2016) 781 final
            2016/0386(NLE)

            Prijedlog
            UREDBE VIJEĆA
            o utvrđivanju ribolovnih mogućnosti za određene riblje stokove i skupine ribljih stokova u Crnome moru za 2017.

               OBRAZLOŽENJE

               1.KONTEKST PRIJEDLOGA

               Razlozi i ciljevi prijedloga

               Uredbom (EZ) br. 1380/2013 Europskog parlamenta i Vijeća o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ nastoji se osigurati da se živi vodeni resursi iskorištavaju u skladu s održivim gospodarskim, ekološkim i društvenim uvjetima. Važan instrument u tom pogledu jest godišnje utvrđivanje ribolovnih mogućnosti.

               Cilj je ovog prijedloga utvrditi ribolovne mogućnosti za države članice za 2017. u pogledu komercijalno najvažnijih ribljih stokova u Crnome moru.20

               Opći kontekst

               Stokovi u Crnome moru koje iskorištavaju Bugarska i Rumunjska dijele se s državama izvan EU-a, npr. s Turskom, Ukrajinom, Gruzijom i Ruskom Federacijom. Međutim nisu utvrđeni ukupni dopušteni ulovi (TAC) na regionalnoj razini između država članica EU-a i država izvan EU-a. Svake godine od 2008. Europska Unija utvrđuje autonomne kvote za stokove oblića i papaline kako bi osigurala primjenu propisa zajedničke ribarstvene politike (ZRP).

               Ribarstvo koje iskorištava stok papaline od velike je društveno-gospodarske važnosti za države uz obalu Crnog mora. Prema procjeni Znanstvenog, tehničkog i gospodarskog odbora za ribarstvo (STECF) za razdoblje 2015. – 2016., udio država članica EU-a u ulovu papaline u Crnome moru iznosio je 4 % službeno prijavljenih iskrcavanja u 2014., 14 % u 2013. i 9 % u 2012. Prema izvješću sa sastanka Opće komisije za ribarstvo Sredozemlja (GFCM) za 2016., stok papaline u Crnome moru iskorištava se na održiv način.

               Ribarstvo koje iskorištava stokove oblića od velike je društveno-gospodarske važnosti za države uz obalu Crnog mora. Prema procjeni STECF-a za razdoblje 2015. – 2016, stok oblića znatno je iscrpljen. Prema izvješću sa sastanka GFCM-a za 2016., stok oblića u Crnome moru prekomjerno je iskorišten te se i dalje prekomjerno iskorištava. Udio država članica EU-a u ulovu oblića u Crnome moru iznosio je 7 % službeno prijavljenih iskrcavanja, čemu su pribrojene procjene nezakonitog, neprijavljenog i nereguliranog (NNN) ribolova, u 2014., 5,5 % u 2013. i 4,6 % u 2012. Stoga je jedan od prioriteta Komisije u posljednjim godinama potreba za uspostavom međunarodnog programa obnove za obnovu stokova oblića u čitavom Crnome moru. Na godišnjem zasjedanju GFCM-a za 2015. ostvaren je napredak u tom pogledu podržavanjem prijedloga EU-a u pogledu mjera za sprečavanje NNN ribolova oblića u Crnome moru, odvraćanje od njega i njegovo zaustavljanje
                  1
               , kao i na godišnjem zasjedanju GFCM-a za 2016., gdje je donesen prijedlog za znanstveno praćenje i nadzor ribolova oblića u Crnome moru te upravljanje njime
                  2
               .

               Udio ulova među obalnim državama Crnog mora drastično se promijenio zbog nedavnog pripajanja Krima Ruskoj Federaciji, zbog čega su iznova definirani IGP-ovi u Crnome moru.

               Kontekst prijedloga utvrđen je u Komunikaciji Komisije o savjetovanju o ribolovnim mogućnostima za 2016. (COM(2015) 239 final).

               Ove godine prikupljanje podataka nije moguće zbog problema u pogledu dostupnosti podataka od izvora koji nisu iz EU-a. Stoga STECF neće iznijeti znanstveni savjet o ribolovnim mogućnostima u Crnome moru za 2017. na sjednici predviđenoj za rujan 2016., koja je iz navedenog razloga odgođena sine die. Znanstveni savjet koji je trenutačno dostupan odgovara evaluaciji predmetnih stokova koju je prošle godine proveo STECF, a u ožujku 2016. radna skupina za procjenu stokova GFCM-a. Uzimajući u obzir zabrinjavajući status stokova oblića koji je 2016. potvrdio GFCM, dijagnoza statusa tog stoka ostaje nepromijenjena: prekomjerno iskorišten.

               Bit će potrebno ažurirati prijedlog ako STECF ili radna skupina za procjenu stokova GFCM-a iznesu nove savjete i informacije. Procjenu te radne skupine GFCM će potvrditi tek u drugom tromjesečju 2017. Stoga bi rezultat te skupine mogao bi biti indikativan, ali se ne može smatrati službenim konsolidiranim znanstvenim savjetom.

               Postojeće odredbe u području obuhvaćenom prijedlogom

               Ribolovne mogućnosti i način njihove raspodjele državama članicama uređuju se na godišnjoj razini. Najnoviji je takav zakonodavni akt Uredba Vijeća (EU) 2016/73
                  3
                od 18. siječnja 2016. o utvrđivanju ribolovnih mogućnosti za određene riblje stokove u Crnom moru za 2016.

               Osim godišnjih ribolovnih mogućnosti potrebno je navesti sljedeće mjere koje su relevantne za ribarstvo u Crnome moru, a koje su obuhvaćene ovim prijedlogom:

               –Najmanje veličine za očuvanje i najmanje veličine oka mreže za ribolov oblića u Crnome moru utvrđene su Uredbom (EU) br. 227/2013 Vijeća i Europskog parlamenta od 13. ožujka 2013.
                  4
                o izmjeni Uredbe Vijeća (EZ) br. 850/98 o očuvanju ribolovnih resursa putem tehničkih mjera za zaštitu nedoraslih morskih organizama i Uredbe Vijeća (EZ) br. 1434/98 o uvjetima pod kojima se može iskrcavati haringa za industrijske svrhe koje ne obuhvaćaju neposrednu ljudsku potrošnju.

               –Preporuka GFCM/37/2013/2 o utvrđivanju minimalnih standarda za jednostruke mreže stajaćice za ribolov oblića i očuvanje kitova u Crnome moru, donesena na 37. zasjedanju Opće komisije za ribarstvo Sredozemlja (GFCM) (Split, svibanj 2013.).

               –Preporuka GFCM/39/2015/3 o utvrđivanju niza mjera za sprečavanje nezakonitog, neprijavljenog i nereguliranog ribolova oblića u Crnome moru, odvraćanje od njega i njegovo zaustavljanje, donesena na 39. zasjedanju Opće komisije za ribarstvo Sredozemlja (GFCM) (Milano, svibanj 2015.).

               –Preporuka GFCM/39/2015/4 o utvrđivanju mjera upravljanja za kostelja piknjavca u Crnome moru, donesena na 39. zasjedanju Opće komisije za ribarstvo Sredozemlja (GFCM) (Milano, svibanj 2015.).

               –Preporuka GFCM/40/2016/6 o znanstvenom praćenju i nadzoru ribolova oblića u Crnome moru te upravljanju njime, donesena na 40. zasjedanju Opće komisije za ribarstvo Sredozemlja (GFCM) (St Julian, svibanj – lipanj 2016.).

               Dosljednost u odnosu na druge politike i ciljeve EU-a

               Predložene mjere u skladu su s ciljevima i propisima zajedničke ribarstvene politike i politikom Unije za održivi razvoj.

               2.REZULTATI SAVJETOVANJA SA ZAINTERESIRANIM STRANAMA I PROCJENE UČINAKA

               Prikupljanje i primjena stručnih znanja

               Glavne organizacije / glavni stručnjaci koji su sudjelovali u savjetovanju

               Znanstvena organizacija koja je sudjelovala u savjetovanju jest Znanstveni, tehnički i gospodarski odbor za ribarstvo (STECF).

               Unija svake godine traži znanstveni savjet STECF-a o stanju važnih ribljih stokova. STECF iznosi svoj savjet na temelju opisa dužnosti koji prima od Komisije. Najnoviji i najprecizniji savjet u trenutku rasprave o ovom prijedlogu u Vijeću odnosit će se na sve stokove Crnog mora za koje se predlažu kvote.

               Krajnji je cilj uspostaviti i održati razine stokova koje mogu proizvesti najviši održivi prinos (NOP). Taj je cilj izričito ugrađen u novu osnovnu uredbu o ZRP-u, u čijem se članku 2. stavku 2. navodi da će se taj cilj „postići do 2015., gdje je to moguće i […] do 2020. za sve stokove”. U tom se odražava obveza koju je Unija preuzela u vezi sa zaključcima Svjetskog sastanka na vrhu o održivom razvoju održanog 2002. u Johannesburgu i njegovim planom provedbe.

               Savjetovanja sa zainteresiranim stranama

               Savjetovanje sa zainteresiranim stranama provedeno je s pomoću Komunikacije Komisije o savjetovanju o ribolovnim mogućnostima za 2017. Znanstvenu osnovu prijedloga osigurat će STECF. Sva izvješća STECF-a dostupna su na web-mjestu Glavne uprave za pomorstvo i ribarstvo (GU MARE).

               Procjena učinka

               Na temelju znanstvenog savjeta predložene mjere dovest će zadržavanja trenutačnih ribolovnih mogućnosti u pogledu količina ulova za ribarska plovila Unije u Crnome moru. Rizik od negativnog učinka na obnavljanje populacije stoka smanjen je dodatnim mjerama nadzora koje su uvele i provele Rumunjska i Bugarska u skladu s obvezama tih država članica u kontekstu donošenja Uredbe o utvrđivanju ribolovnih mogućnosti za određene riblje stokove u Crnom moru za 2016.

               Prijedlog ne odražava samo kratkoročne zabrinutosti, već je i dio dugoročnijeg pristupa u okviru kojega bi se razmjeri ribolova postupno prilagodili dugoročno održivim razinama.

               Pristup primijenjen u ovom prijedlogu mogao bi stoga srednjoročno i dugoročno dovesti do smanjenog ribolovnog napora, a dugoročno i do stabilnih ili povećanih kvota. Očekuje se da će dugoročne posljedice tog pristupa biti smanjen utjecaj na okoliš kao posljedica prilagodbe ribolovnog napora te nepromijenjen ili povećan broj iskrcavanja. Održivost ribolovnih aktivnosti dugoročno će se povećati.

               3.PRAVNI ELEMENTI PRIJEDLOGA

               Sažetak predloženih mjera

               Prijedlogom se utvrđuju ograničenja ulova primjenjiva na ribarstvo Unije u Crnome moru radi osiguranja biološki, gospodarski i društveno održivih razina ribarstva, što je i cilj zajedničke ribarstvene politike.

               Pravna osnova

               Pravna osnova ovog prijedloga jest članak 43. stavak 3. Ugovora o funkcioniranju Europske unije.

               Obveze Unije povezane s održivim iskorištavanjem živih morskih resursa proizlaze iz obveza utvrđenih u članku 2. osnovne uredbe o ZRP-u.

               Načelo supsidijarnosti

               Prijedlog je u isključivoj nadležnosti Unije kako je navedeno u članku 3. stavku 1. točki (d) Ugovora o funkcioniranju Europske unije. Stoga se načelo supsidijarnosti ne primjenjuje.

               Načelo proporcionalnosti

               Prijedlog je u skladu s načelom proporcionalnosti iz sljedećeg razloga.

               Zajednička ribarstvena politika jedna je od zajedničkih politika. U skladu s člankom 43. stavkom 3. UFEU-a Vijeće donosi mjere o utvrđivanju i raspodjeli ribolovnih mogućnosti.

               Predloženom Uredbom Vijeća ribolovne mogućnosti raspodjeljuju se državama članicama. Uzimajući u obzir članak 16. stavke 6. i 7. te članak 17. Uredbe br. 1380/2013, države članice imaju slobodu u raspodjeli tih mogućnosti plovilima koja plove pod njihovim zastavama na način koji smatraju primjerenim. Države članice stoga imaju širok manevarski prostor za odlučivanje o društvenim i gospodarskim modelima koje su odabrale za iskorištavanje ribolovnih mogućnosti koje su im raspodijeljene.

               Ovaj prijedlog nema nove financijske posljedice za države članice. Ovu Uredbu Vijeće donosi svake godine, a javna i privatna sredstva potrebna za njezinu provedbu već su na raspolaganju.

               Odabir instrumenata

               Predloženi instrumenti: uredba.

               Riječ je o prijedlogu za upravljanje ribarstvom na temelju članka 43. stavka 3. UFEU-a i u skladu s člankom 16. Uredbe (EU) br. 1380/2013.

               4.UTJECAJ NA PRORAČUN

               Prijedlog nema nikakav utjecaj na proračun Unije.

               5.NEOBVEZNI ELEMENTI

               Pojednostavnjenje

               Prijedlogom se predviđa dodatno pojednostavnjenje administrativnih postupaka za tijela javne vlasti (EU-a ili nacionalna) jer sadržava odredbe slične onima iz Uredbe o ribolovnim mogućnostima u Crnom moru iz 2016.

               Klauzula o preispitivanju / reviziji / vremenskom ograničenju valjanosti

               Budući da se odnosi na godišnju uredbu za 2017., prijedlog ne uključuje klauzulu o reviziji.

               Detaljno obrazloženje

               Prijedlogom se utvrđuju ribolovne mogućnosti za 2017. za određene stokove ili skupine stokova za države članice koje obavljaju ribolov u Crnome moru.

               Obveza iskrcavanja za stokove ulovljene određenim vrstama ribolova počinje se primjenjivati od 1. siječnja 2015. U Crnome moru taj se ribolov odnosi na male pelagijske vrste, točnije, na ribolov papaline, koja čini jedan od stokova obuhvaćenih kvotama u ovoj Uredbi. Od 1. siječnja 2017. obveza iskrcavanja primjenjuje se na sav ulov za vrste kojima se određuje ribarstvo u Crnome moru.

               Uvođenjem obveze iskrcavanja predložene ribolovne mogućnosti odražavaju u skladu s člankom 16. stavkom 2. Uredbe (EU) br. 1380/2013 razliku između iskrcanih i ulovljenih količina. To se provodi na temelju zaprimljenog znanstvenog savjeta za riblje stokove i ribarstvo iz članka 15. stavka 1. Uredbe (EU) br. 1380/2013. Ribolovne mogućnosti treba utvrditi i u skladu s člankom 16. stavkom 1. (u pogledu načela relativne stabilnosti) i člankom 16. stavkom 4. (u pogledu ciljeva zajedničke ribarstvene politike i pravila utvrđenih višegodišnjim planovima). Predložene brojke temelje se na znanstvenom savjetu i okviru za utvrđivanje kvota utvrđenih u Komunikaciji Komisije o savjetovanju o ribolovnim mogućnostima za 2016.

               S obzirom na namjeru Komisije da osigura održivo korištenje ribolovnim resursima, u skladu s politikom i međunarodnim obvezama Unije te uz održavanje stabilnosti ribolovnih mogućnosti, godišnje promjene ribolovnih mogućnosti ograničavaju se u mjeri u kojoj je to izvedivo uzimajući u obzir stanje određenog stoka.

               Budući da obalne države Crnog mora nisu dogovorile TAC-ove, autonomne kvote EU-a raspodijeljene državama članicama navedene su u Prilogu predloženoj Uredbi.

               U skladu s člankom 2. Uredbe Vijeća (EZ) br. 847/96
                  5
                predlaže se da se članci 3. i 4. ne primjenjuju na stokove obuhvaćene ovom Uredbom. Međutim u skladu s člankom 15. stavkom 9. Uredbe (EU) br. 1380/2013 fleksibilnost iz godine u godinu koja je njime predviđena primjenjuje se na stokove obuhvaćene obvezom iskrcavanja.

               2016/0386 (NLE)

               Prijedlog

               UREDBE VIJEĆA

               o utvrđivanju ribolovnih mogućnosti za određene riblje stokove i skupine ribljih stokova u Crnome moru za 2017.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 3.,

               uzimajući u obzir prijedlog Europske komisije,

               budući da:

               (1)Člankom 43. stavkom 3. Ugovora previđeno je da Vijeće, na prijedlog Komisije, donosi mjere o utvrđivanju i raspodjeli ribolovnih mogućnosti.

               (2)Uredbom (EU) br. 1380/2013 Europskog parlamenta i Vijeća
                  6
                zahtijeva se donošenje mjera očuvanja uzimajući u obzir raspoložive znanstvene, tehničke i gospodarske savjete, uključujući, gdje je to relevantno, izvješća koja je sastavio Znanstveni, tehnički i gospodarski odbor za ribarstvo (STECF).

               (3)Zadaća je Vijeća donositi mjere o utvrđivanju i raspodjeli ribolovnih mogućnosti po ribarstvu ili skupini ribarstava u Crnome moru, prema potrebi uključujući određene uvjete koji su funkcionalno povezani s time. U skladu s člankom 16. stavcima 1. i 4. Uredbe (EU) br. 1380/2013 ribolovne mogućnosti trebalo bi raspodijeliti među državama članicama tako da se svakoj državi članici osigura relativna stabilnost ribolovnih aktivnosti za svaki stok ili vrstu ribarstva te u skladu s ciljevima zajedničke ribarstvene politike iz članka 2. stavka 2. te Uredbe.

               (4)Ribolovne mogućnosti trebalo bi utvrditi na temelju raspoloživog znanstvenog savjeta, uzimajući u obzir biološke i društveno-gospodarske aspekte te istovremeno osiguravajući pravedno postupanje među različitim sektorima ribarstva, kao i mišljenja koja su dionici izrazili tijekom savjetovanja.

               (5)Za ribolov papaline obveza iskrcavanja iz članka 15. stavka 1. Uredbe (EU) br. 1380/2013 primjenjuje se od 1. siječnja 2015. Člankom 16. stavkom 2. te Uredbe predviđa se da, kad se uvodi obveza iskrcavanja u pogledu ribljeg stoka, ribolovne mogućnosti utvrđuju se uzimajući u obzir promjenu od utvrđivanja ribolovnih mogućnosti koje odražavaju iskrcavanje do utvrđivanja ribolovnih mogućnosti koje odražavaju ulove.

               (6)Primjena ribolovnih mogućnosti utvrđenih u ovoj Uredbi podliježe Uredbi Vijeća (EZ) br. 1224/2009
                  7
               , a posebno njezinim člancima 33. i 34. o evidentiranju ulova i dostavi podataka o iscrpljenju ribolovnih mogućnosti. Stoga je potrebno odrediti oznake koje države članice trebaju upotrebljavati pri slanju podataka Komisiji koji se odnose na iskrcavanje stokova koji podliježu ovoj Uredbi.

               (7)U skladu s člankom 2. Uredbe Vijeća (EZ) br. 847/96
                  8
                potrebno je utvrditi stokove obuhvaćene raznim mjerama iz tog članka.

               (8)Kako bi se izbjegao prekid ribolovnih aktivnosti i ribarima iz Unije osigurala sredstva za život, važno je predmetno ribarstvo u Crnome moru otvoriti 1. siječnja 2017. Zbog hitnosti ova bi Uredba trebala stupiti na snagu odmah nakon objave.

               (9)Ribolovnim bi se mogućnostima trebalo koristiti potpuno u skladu s primjenjivim pravom Unije,

               DONIJELO JE OVU UREDBU:

               POGLAVLJE I.
                  Predmet, područje primjene i definicije

               Članak 1.
               Predmet

               Ovom se Uredbom utvrđuju ribolovne mogućnosti ribarskih plovila Unije koja plove pod zastavom Bugarske i Rumunjske za određene riblje stokove u Crnome moru za 2017.

               (a) oblić (Psetta maxima)

               (b) papalina (Sprattus sprattus)

               Članak 2.
               Područje primjene

               Ova se Uredba primjenjuje na ribarska plovila Unije koja djeluju u Crnome moru.

               Članak 3.
               Definicije

               Za potrebe ove Uredbe primjenjuju se sljedeće definicije:

               (a)„GFCM” znači Opća komisija za ribarstvo Sredozemlja;

               (b)„Crno more” znači geografsko potpodručje 29 kako je definirano u Prilogu I. Uredbi (EU) br. 1343/2011 Europskog parlamenta i Vijeća
                  9
               ;

               (c)„ribarsko plovilo” znači svako plovilo opremljeno za gospodarsko iskorištavanje morskih bioloških resursa;

               (d)„ribarsko plovilo Unije” znači ribarsko plovilo koje plovi pod zastavom neke države članice i registrirano je u Uniji;

               (e)
                     „stok” znači morski biološki resurs koji se pojavljuje na određenom području upravljanja;

               (f)„autonomna kvota Unije” znači ograničenje ulova samostalno raspodijeljeno ribarskim plovilima Unije s obzirom na to da nisu dogovoreni TAC-ovi.

               (g)„analitičke procjene” znači kvantitativna evaluacija kretanja određenog stoka na temelju podataka o biologiji i iskorištavanju stoka za koju je znanstvena analiza pokazala da je dovoljne kvalitete da može poslužiti kao znanstveni savjet o mogućnostima za budući ulov.

               POGLAVLJE II.
                  Ribolovne mogućnosti

               Članak 4.
               Raspodjela ribolovnih mogućnosti

               Autonomne kvote EU-a za ribarska plovila Unije, raspodjela tih kvota državama članicama te, prema potrebi, uvjeti koji su funkcionalno povezani s time navedeni su u Prilogu.

               Članak 5.
               Posebne odredbe o raspodjeli

               Raspodjelom ribolovnih mogućnosti državama članicama kako je utvrđeno u ovoj Uredbi ne smiju se dovesti u pitanje:

               (a)razmjene u skladu s člankom 16. stavkom 8. Uredbe (EU) br. 1380/2013;

               (b)smanjenja i preraspodjele u skladu s člankom 37. Uredbe (EZ) br. 1224/2009;

               (c)smanjenja u skladu s člancima 105. i 107. Uredbe (EZ) br. 224/2009.

               Članak 6.
               Uvjeti za iskrcavanje ulova i usputnih ulova koji ne podliježu obvezi iskrcavanja

               Ulovi i usputni ulovi u ribolovu oblića zadržavaju se na plovilu ili se iskrcavaju samo ako su ulov ribarskih plovila Unije koja plove pod zastavom neke države članice te imaju kvotu, a ta kvota nije iscrpljena.

               POGLAVLJE III.
                  Završne odredbe

               Članak 7.
               Prijenos podataka

               Kada države članice u skladu s člancima 33. i 34. Uredbe (EZ) br. 1224/2009 Komisiji šalju podatke o iskrcanim količinama ulovljenih stokova, one upotrebljavaju šifre stokova navedene u Prilogu ovoj Uredbi.

               Članak 8.
               Stupanje na snagu

               Ova Uredba stupa na snagu sljedećeg dana od dana objave u Službenom listu Europske unije.

               Primjenjuje se od 1. siječnja 2017.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu

                     Za Vijeće

                     Predsjednik

                     (1)
                  Preporuka GFCM/39/2015/3 o utvrđivanju niza mjera za sprečavanje nezakonitog, neprijavljenog i nereguliranog ribolova oblića u Crnome moru, odvraćanje od njega i njegovo zaustavljanje, donesena na 39. zasjedanju Opće komisije za ribarstvo Sredozemlja (GFCM) (Milano, svibanj 2015.).

                     (2)
                  Preporuka GFCM/40/2016/6 o znanstvenom praćenju i nadzoru ribolova oblića u Crnome moru te upravljanju njime (GSA29), donesena na 40. zasjedanju Opće komisije za ribarstvo Sredozemlja (GFCM) (St Julian, svibanj – lipanj 2016.).

                     (3)
                  SL L 19, 19.1.2015., str. 1.

                     (4)
                  SL L 78, 20.3.2013., str. 1.

                     (5)
                  Uredba Vijeća (EZ) br. 847/96 od 6. svibnja 1996. o uvođenju dodatnih uvjeta za upravljanje godišnjim ukupnim dopuštenim ulovom (TAC) i kvotama (SL L 115, 9.5.1996., str. 3.).

                     (6)
                  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (7)
                  Uredba Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).

                     (8)
                  Uredba Vijeća (EZ) br. 847/96 od 6. svibnja 1996. o uvođenju dodatnih uvjeta za upravljanje godišnjim ukupnim dopuštenim ulovom (TAC) i kvotama (SL L 115, 9.5.1996., str. 3.).

                     (9)
                  Uredba (EU) br. 1343/2011 Europskog parlamenta i Vijeća od 13. prosinca 2011. o određenim odredbama za ribolov u području Sporazuma o GFCM-u (Opća komisija za ribarstvo Sredozemlja) i o izmjeni Uredbe Vijeća (EZ) br. 1967/2006 o mjerama upravljanja za održivo iskorištavanje ribolovnih resursa u Sredozemnom moru (SL L 347, 30.12.2011., str. 44.).

    ---documentbreak---

               EUROPSKA KOMISIJA
            Bruxelles, 7.12.2016.
            COM(2016) 781 final
            PRILOG

            PRIJEDLOGU UREDBE VIJEĆA
            o utvrđivanju ribolovnih mogućnosti za određene riblje stokove i skupine ribljih stokova u Crnome moru za 2017.

               PRILOG

               PRIJEDLOGU UREDBE VIJEĆA

               o utvrđivanju ribolovnih mogućnosti za određene riblje stokove i skupine ribljih stokova u Crnome moru za 2017.

               RIBOLOVNE MOGUĆNOSTI KOJE SE PRIMJENJUJU NA RIBARSKA PLOVILA UNIJE U tablicama u nastavku navedene su kvote (u tonama žive mase) po stoku i uvjeti funkcionalno povezani s njima.

               Riblji stokovi navedeni su abecednim redom prema latinskom nazivu vrste. Za potrebe ove Uredbe navodi se sljedeća usporedna tablica latinskih naziva i uobičajenih naziva:

                        Znanstveni naziv

                        Troslovna oznaka (alpha-3)

                        Uobičajeni naziv

                        Psetta maxima

                        TUR

                        Oblić

                        Sprattus sprattus

                        SPR

                        Papalina

                        Vrsta:

                        Oblić

                        Zona:

                        vode Unije u Crnome moru

                        Psetta maxima

                        (TUR/F3742C)

                        Bugarska

                        43,2

                        Analitički savjeti za stokove

                        Ne primjenjuje se članak 3. Uredbe (EZ) br. 847/96

                        Ne primjenjuje se članak 4. Uredbe (EZ) br. 847/96

                        Rumunjska

                        43,2

                        Unija

                        86,4

                        (1)

                        TAC

                        Nije relevantno / Nije dogovoreno

                        _________

                         (1)
                              Od 15. travnja do 15. lipnja 2017. nisu dopuštene ribolovne aktivnosti, uključujući prekrcaj, prihvat na plovilo, iskrcavanje i prvu prodaju.

                        Vrsta:

                        Papalina

                        Zona:

                        vode Unije u Crnome moru

                        Sprattus sprattus

                        (SPR/F3742C)

                        Bugarska

                        8032,5

                        Analitički savjeti za stokove

                        Ne primjenjuje se članak 3. Uredbe (EZ) br. 847/96

                        Ne primjenjuje se članak 4. Uredbe (EZ) br. 847/96

                        Rumunjska

                        3442,5

                        Unija

                        11 475

                        TAC

                        Nije relevantno / Nije dogovoreno